kardosdrur/scandi-wiki huggingface dataset:
Johann Adam Hiller

Johann Adam Hiller, oprindelig Hüller (født 25. december 1728, død 16. juni 1804) var en tysk komponist.

Hiller, der måtte kæmpe sig frem under vanskelige forhold, blev elev i Kreuzschule i Dresden, hvor blandt andre Gottfried August Homilius var hans lærer, og Hasses og Grauns operaer genstand for hans studier, besøgte derefter universitetet i Leipzig, men helligede sig snart helt til musikken og tog efter nogen omflakken fast ophold i Leipzig 1758, hvor han forblev til sin død. Fra 1789—1801 beklædte Hiller Thomas-kantoratet.

I nævnte bys musikliv kom Hiller nu til at spille en meget betydelig rolle; han var genopretter (efter Syvårskrigen) og mangeårig leder af de såkaldte Grosse Conzerte, holdt disse med stor energi ved lige og fortsatte dem derefter under navn af Liebhaberconzerte eller Concerts spirituels (efter Parismønsteret). Disse koncerter blev oprindelsen til de senere så berømte Gewandhaus-koncerter.

Ved siden af al denne virksomhed optrådte Hiller som operakomponist og blev her ophavsmanden til det tyske Singspiel. Påvirket udvortes af forbillederne i den italienske opera-buffo og franske opéra-comique skabte han en ejendommelig national genre gennem de små sangspil, han skrev i forening med forfatteren Weisse, og som han udstyrede med nydelige naturlig melodiøse, følelsesfulde eller humoristiske viser, der hurtig fandt stor yndest og udbredelse og endog med held konkurrerede med den da alt beherskende italienske opera.

I Hillers naive og idylliske sangspil ligger spiren til mesterværker som Mozarts Entfuhrung aus dem Serail og Zauberflöte og til andre tyske sangspil lige op til vore dage. De mest kendte af Hillers arbejder for scenen er Der Teufel ist los (1766), Lisouart und Dariolette (1766), Lottchen am Hofe (1767), Die Liebe auf dem Lande, Der Krieg, Der Erntekranz, Die beiden Geizigen og frem for alle Die Jagd (1770), Hillers mest yndede og livskraftige sangspil.

En mængde viser fra disse sangspil blev meget populære, men foruden dem har Hiller skrevet både verdslige og gejstlige sange, der vandt stor udbredelse, således Lieder fur Kinder, Choralmelodien zu Gellerts Oden etc., hvorimod Hillers instrumentalmusik hurtig gik i glemme. Endelig har Hiller udfoldet en interessant skribentvirksomhed: Wochentliche Nachrichten und Anmerkungen die Musik betreffend (1766—70), Lebensbeschreibungen berühmter Musikgelehrten und Tonkünstler (1784), hvori Hillers selvbiografi, Über Metastasio (1786), endvidere Anweisungen til sang (1774 og 1780) og til violinspil (1792), samt genudgivet eller arrangeret klassiske kirkeværker.

Eksterne henvisninger 

Komponister fra Tyskland
Tyskere i 1700-tallet
Søværnets Operative Logistiske Støttecenter Frederikshavn

Søværnets Operative Logistiske Støttecenter Frederikshavn blev nedlagt den 31. december 2019. Den 1. januar 2020 blev Flådestation Frederikshavn oprettet.

Nedenstående artikel er historisk.
Søværnets Operative Logistiske Støttecenter Frederikshavn (OPLOG FRH) er den primære indgangsvinkel til vedligeholdelse, service, reparationer og forsyninger til Søværnets enheder og etablissementer i Frederikshavn. OPLOG FRH består af 289 ansatte, både civilt og militært.

OPLOG FRH er hjemmehørende på Flådestation Frederikshavn og er udstyret med værksteder af enhver art, således at man hurtigt kan reparere udstyr på Søværnets skibe, således de til enhver tid fungerer optimalt og er klar til indsættelse. OPLOG FRH har desuden to teams på hver 30 mand der er klar til at rykke ud hvis der opstår et støttebehov for danske enheder væk fra en flådestation eller i udlandet, på en øvelse eller international operation. De to teams kan medbringe op til 13 lastbiler med op til 26 containere med indbyggede værksteder, opholds- og beboelsområder, kommunikationscontainere, kabys og kølecontainere alt afhængig af opgaven.

Operative Logistiske Støttecenter Frederikshavn
Lyttelton

Lyttelton (maori: ) er en vigtig havneby med ca. 3.000 indbyggere i den nordlige del af bugten med det samme navn på  Sydøen, New Zealand. Byen ligger på halvøen Banks Peninsula ca. 12 kilometer syd for Christchurch.

For omkring 500.000 år siden var området hvor det nuværende Lyttelton befinder sig en aktiv vulkan. Siden den tid har den været udslugt; for ca. 15.000 år siden trængte havvandet ind i krateret på grund af stigende havniveau. Og af denne grund opstod den nuværende bugt Lyttelton Harbour, der 18 km mod nord udstrækker sig i sydvestlig retning mod bugten Pegasus Bay. Byen er i øst omgivet af vand og i vest af den 500 meter høje bjergkæde Port Hills, der adskiller byen fra Christchurch. I den sydvestlige del af bugten ligger den ubeboede ø, Quail Island. Ved siden af selve byen består byområdet af mindre bebyggelser, som f.eks Governors Bay og Diamond Harbour.

Historie 

Området var allerede for 1000 år siden beboet af Maorierne. De kaldte stedet Te whaka raupo, som nogenlunde betyder „stråtagets havn“. Området blev af europæerne opdaget den 16. februar 1770 af besætningen på det engelske sejlskib Endeavour, der var under kommando af James Cook. 1849 blev det fornyelige grundlagte Lyttelton erklæret for at være en havneby. Da det i 1848 grundlagte Canterbury Association, der med støtte fra den engelske kirke Church of England ville indrette en koloni på Sydøen, valgte de på grund af den beskyttede havn byen til deres landingssted. Den 12. september 1867 blev New Zealands første jernbanetunnel åbnet, der forbandt byen med Christchurch.

Mens stedet var regionens eneste bebyggelse, blev den for det meste kaldt Port Cooper eller Port Victoria, indtil byen blev opkaldt efter en af Canterbury Associations personligheder, George Lyttelton. 

Lyttelton var udgangspunkt for to engelske Antarktiske ekspeditioner: Fra 1907 til 1909 for Discovery-ekspedition ledet af Robert Falcon Scott og fra 1907 til 1909 for Nimrod-ekspeditionen under ledelse af Ernest Shackleton. 

Den 22. Februar 2011 lå epicentret for jordskælvet i Christchurch i nærheden af Lyttelton. Der opstod store ødelæggelser i byen, hvor der kom til sen og jordskred fra de kystnære klipper, som ødelagde mange huse og blokerede byens gader.

Seværdigheder 
Lyttelton har ikke kun landets ældste jernbanetunnel, men også den længste, der siden 1964 afløste bjergvejen over Port Hills til Christchurch. 

Foruden havnen har byen regionens ældste kirke Holy Trinity Church, indviet i 1862, som blev bygget af stenblokke fra den nærliggende ø Quail Island.

Eksterne henvisninger 

 Kommunen Lyttelton (engelsk)
 Lyttelton Timeball Station  New Zealand Historic Places Trust (engelsk)

Byer i New Zealand
A2 stereo

A2 stereo er et analogt tv-lydsystem, som nu er forældet. Det blev benyttet i Tyskland og Østrig.

I det meste af Europa bliver det analoge tv-signal udsendt med PAL-systemet og stereolyden digitalt med NICAM; Danmark benyttede også PAL/NICAM-systemet frem til år 2010, hvor både billede og lyd blev helt digitaliseret, først med det nu forældede MPEG-2-format, der siden er erstattet af MPEG-4.

Fjernsynsteknologi
China Hotel

China Hotel (simplificeret kinesisk: 中国大酒店; Traditionel: 中國大酒店) er et 5-stjernet hotel i Guangzhou i Guangdong i Kina, tilknyttet hotelkæden Marriott. 

Det blev bygget i 1979 af Hopewell Holdings Ltd (kontrolleret af Sir Gordon Wu) under en ny kontraktsform som er blevet kendt som Build-Operate-Transfer. Dette indebærer at en udenlandsk partner bygger for egen omkostning og betjener det de længe nok til at have fået en pæn fortjeneste, som derefter overføres gratis til en lokal partner.

Det femstjernede hotel med 1.200 rum var da det stod færdigt det største og mest moderne i Fastlandskina. Det ligger i Guangzhous forretningsdistrikt.

Eksterne henvisninger 
 China Hotel - fra www.marriott.com 

Guangzhou
Hoteller i Kina
Etableret i 1979
Mervallastenen

Mervallastenen er en runesten fra det 11. århundrede og står i Mervalla på Selaön i Södermanland.

Tekst på runestenen: 
"siriþ · lit · resa · stan · (þin)a (·) at · suen · sin · (b)unta · h(n) · uft · siklt · til · simkala · turu(m) · knari · um · tumisnis"
Oversættelse til dansk:
"Sigrid lod denne sten rejse efter Sven, sin mage. Han ofte sejlede til Semgallen med dyrbar knarr omkring Domesnæs"

Det Domesnæs der omtales i teksten er et næs, som skyder ud i Rigabugten mod Runø og Øsel. Semgallen er området syd for Rigabugten vest for Daugava. Begge områder passeredes da vikingerne drog østpå i deres skibe.

Eksterne henvisninger 
 Mervallastenen 

Runesten i Sverige
Södermanlands län
Flyveskolen

Flyveskolen (FLSK) er en skole i flyvevåbnet, der afprøver og udvælger piloter og besætningsmedlemmer til forsvarets fly. Skolen har været placeret på Flyvestation Karup siden den 1. februar 1993. Man kan ikke blive erhvervspilot gennem denne uddannelse.

Skolen har to grundlæggende flyvekurser: Elementærkursus for piloter og besætningsmedlemskursus.
På elementærkursus lærer eleven grundlæggende flyvning og navigation. Bestås "final check" fortsætter eleven sin pilotuddannelse i USA eller Canada.
Besætningsmedlemskurset har omtrent samme teori, som på elementærkurset, men flyvningen koncentrerer sig om navigation. Bestås "final check", som er en flyvning i 150 fod (46 m) med 100 knob (185 km/t), fortsætter eleven uddannelsen til besætningsmedlem i flyvevåbnets eskadriller.

Historie 
Den spæde start til flyvning i forsvaret foregik i både hæren og søværnet.
Marinens Flyvevæsen startede i 1912 og fløj fra Kløvermarken i København. I starten med et fly af Henry Farman-typen, som var købt for private midler.

Hærens Flyveskole (senere Hærens Flyvertropper) blev oprettet den 2. juli 1912 og fløj i begyndelsen også fra Kløvermarken.

I 1946 blev en fælles flyveuddannelse påbegyndt på Flyvestation Avnø. Navnet Flyveskolen blev taget i brug 1. januar 1951 i forlængelse af flyvevåbnets oprettelse som selvstændigt værn.

Efter en politisk beslutning i 1992, flyttede Flyveskolen til Karup i 1993.

Skolefly

1946 – 1976 
 KZ II produceret af Skandinavisk Aero Industri.

1946 – 1959 
 Harvard produceret af North American, "Flyveskolens Overgangskursus"

1948 – 1953 
 KZ IV produceret af Skandinavisk Aero Industri.

1950 – 1976 
 Chipmunk produceret af de Havilland Canada.

1975 – 
 T-17 Supporter produceret af Saab.

Tidligere brugere af Flyveskolen 
Hærens Flyvetjeneste (1971-2003) og Søværnets Flyvetjeneste (1977-2003) mm. fra de andre værn sendte pilotaspiranter til Flyveskolen, for at frasortere dem der var uegnede til helikoptergrunduddannelse i USA. Hærpiloterne fløj Bell UH-1D Huey i Fort Rucker, Alabama, og marinepiloterne fløj TH-57 Sea Ranger på Naval Air Station Pensacola, Florida.

Som en del af uddannelsen fik militære flyveledere og kontrol- og varslingsofficerer flyvetimer på Flyveskolen.

Prins Henrik fløj solo i Chipmunk, men blev mod sædvanen ikke kastet i branddammen.

Ministeriet for Videnskab, Teknologi og Udvikling udvalgte i 2004 tre astronautkandidater, som man håbede kunne blive en af ESA's nye astronauter i 2008. For at forbedre deres chancer, fik de flyvetimer på Flyveskolen.

Eksterne henvisninger 
Flyveskolens officielle hjemmeside

Fodnoter 

Militære uddannelsesinstitutioner
Flyvestation Karup
Kathleen Turner

Mary Kathleen Turner (født 19. juni 1954 i Springfield, Missouri, USA) er en amerikansk filmskuespillerinde.

Hun havde en stærk debut som femme fatale i Body Heat (Høj puls, 1981), og fik publikumssucces som Michael Douglas' modspiller i actionkomedierne Romancing the Stone (Nu går den vilde skattejagt, 1984) og The Jewel of the Nile (Jagten på Nilens juvel, 1985). Hun har ofte taklet ekstreme roller, som prostitueret i Crimes of Passion (China Blue - nattens tilbud, 1984), mafiahåndlanger i Prizzi's Honor (Familiens ære, 1985), hustru i skilsmissekomedien The War of the Roses (Nu går det vilde ægteskab, 1989) og husmor med drab på samvittigheden i den satiriske Serial Mom (Massemor, 1994). Hun havde også en rolle i The Virgin Suicides (1999).

Eksterne henvisninger 

 

Skuespillere fra USA
Søværnets Operative Logistiske Støttecenter Korsør

Søværnets Operative Logistiske Støttecenter Korsør (OPLOG KOR) er den primære indgangsvinkel til vedligeholdelse, service, reparationer og forsyninger til Søværnets enheder og etablissementer i Korsør.

OPLOG FRH er hjemmehørende på Flådestation Korsør og er udstyret med værksteder af enhver art, således at man hurtigt kan reparere udstyr på Søværnets skibe, således de til enhver tid fungerer optimalt og er klar til indsættelse. OPLOG KOR har desuden et antal teams på omkring 30 mand der er klar til at rykke ud hvis der opstår et støttebehov for danske enheder væk fra en flådestation eller i udlandet, på en øvelse eller international operation. Et OPLOG team kan medbringe et større antal lastbiler med et antal containere med indbyggede værksteder, opholds- og beboelsområder, kommunikationscontainere, kabys og kølecontainere alt afhængig af opgaven.

Operative Logistiske Støttecenter Korsør
Bygninger, konstruktioner og anlæg i Korsør
White Swan Hotel

White Swan Hotel (白天鵝宾馆; pinyin: Báitiānébïnguǎn) er et 28 etagers højt luksushotel i Liwandistriktet i Guangzhou i Folkerepublikken Kina. Det ligger på Shamianørn ved Zhujiang.

links 
 officiel hjemmeside

Guangzhou
Hoteller i Kina
Rascal (computerspil)

Rascal (også kendt som Bubblegun Kid i Japan) er et platform/action spil udviklet af Traveller's Tales med hjælp fra Jim Henson's Creature Shop og Psygnosis, der blev udgivet til den første PlayStation i USA, 31. marts 1998 af Sony Computer Entertainment. Det blev senere distribueret i Japan af Takara og i England af Psygnosis.

Handling 
I spillet, styre spilleren en dreng ved navn Callum Clockwise der er bevæbnet med en legetøjspistol der skyder med bobler, igennem en mission på en søgen i seks lande efter sin far der er fanget af tidsmesteren, Chornon. For hver anden verden, bliver spillerens tre liv nulstillet. Dette gør det for spillere utroligt svært at nå til "checkpoints", da spillet er utrolig udfordrende i følge spillerne.

Modtagelse og anmeldelser 

Spillet blev utroligt dårligt modtaget af anmeldere og "gamere". Den største del af kritikken lød på et dårlig og problematiske kamera system, dårlig styring, hvilket gjorde at spilleren måtte gætte sig til hvor han/hun ville lande efter at have hoppet ned fra et objekt. Mange kritikere sagde: "Enten var Traveller's Tales dovne da de lavede spillet, ellers var det bare ikke det bedste spil de har lavet". 3D spil var populære på det tidspunkt, med spil som Super Mario 64 og Crash Bandicoot i 1996 (hvilket i følge kritikere, er en af de bedste spil det år), og Croc: The Legend of the Gobbos det tidligere år. Rascal blev set som et spil der forsøgte at hoppe med på vognen, men fejlede i at opnå det forventede niveau. Spillet blev dog rost for dets grafik.

Referencer

Kilder 
 Gamespot
 Answers.com

Eksterne henvisninger 
 

Computerspil fra 1998
3D platform spil
PlayStation-spil
Actionspil
Beijing Hotel

Beijing Hotel (kinesisk: 北京饭店) er et stort statsejet hotel, centralt beliggende i bydistriktet Dongcheng i Beijing i Folkerepublikken Kina.

Det er beliggende i den sydlige ende af Wangfujingpå hjørnet af Chang'an Avenue.

Hotellet blev bygget i 1900.

Links 
 officiel hjemmeside

Eksterne henvisninger 

Hotel
Hoteller i Kina
Hotel
Etableret i 1900
Statsejede virksomheder fra Kina
Grand Hyatt Beijing

Grand Hyatt Beijing er et 825-værelses hotel i den  kinesiske hovedstad Beijing. Det blev åbnet i oktober 2001. 

Hotellet ligger centralt i byen, i krydset mellem Chang'an-avenyen og Wangfujing. Den er en del af Oriental Plaza. 

Bygninger, konstruktioner og anlæg i Beijing
Hoteller i Kina
Virksomheder i Beijing
Etableret i 2001
Minzuhotellet

Minzuhotellet er en af de ti store bygninger i Beijing i Folkerepublikken Kina, som blev bygget i forbindelse med tiårsjubilæummet for Folkerepublikken i 1959. Det har huset mange udenlandske delegationer, og gerne til pressekonferanser. Hotellet har 10 etager og 507 rum.

Hotellet ligger i den vestlige del af Chang'an-avenyen.

Bygninger, konstruktioner og anlæg i Beijing
Hoteller i Kina
Virksomheder i Beijing
Etableret i 1959
Zack de la Rocha

Zacarías Manuel "Zack" de la Rocha (født 12. januar 1970 i Long Beach, Californien), bedre kendt som Zack de la Rocha er en amerikansk rapper, musiker, digter, aktivist og bedst kendt som forsangeren i Rage Against the Machine.

Musik karriere

Tidlig karriere 
Mens Zack de la Rocha gik i high school blev han medlem af punk-rock bandet Juvenile Expression, sammen med Tim Commerford, der senere blev bassisten i Rage Against the Machine. Bandet var inspireret af The Clash, Sex Pistols og Bad Religion. Efter at havde afsluttet high school blev Zack de la Rocha medlem af straight edge-bandet Hardstance.

Zack de la Rocha og bassisten fra Hardstance Mark Hayworth dannede i 1988 hardcore punk bandet Inside Out, hvilket gik i opløsning i 1991. Bandet nåede dog at udgive Epen "No Spiritual Surrender" i 1990.

Efter opløsningen, indtog han hip hop klubberne i Los Angeles, hvor han begyndte at freestyle. Her mødte han Tom Morello og Brad Wilk, og sammen med Tim Commerford dannede de i sommeren 1991 deres band Rage Against The Machine.

Rage Against the Machine 
Rage Against the Machine udgav deres første album Rage Against the Machine, den 6. november 1992 på Epic Records. Albummet gjorde dem verdenskendte. Albummet indeholder også den kontroversielle sang "Killing In The Name". Bandet tog på turné frem til 1994.

Den 16. april 1996 udgav de deres andet album Evil Empire, der indeholder singlerne "People Of The Sun" og "Bulls On Parade". Sangen "Tire Me" vandt vandt en Grammy Award for Best Metal Performance i 1997.

Den 2. november 1999 udgav de deres tredje album The Battle Of Los Angeles. Albummet indeholder den politiske sang "Testify" og rap metal sangen "Guerilla Radio".

Rage Against the Machine blev opløst i år 2000, efter af forsangeren Zack de la Rocha havde udtalt: I feel that it is now necessary to leave Rage because our decision-making process has completely failed. It is no longer meeting the aspirations of all four of us collectively as a band, and from my perspective, has undermined our artistic and political ideal.

Den 22. januar 2007 blev det bekræftet at Rage Against the Machine var blevet genforenet, og det resulterede i 49 koncerter verden over. Zack de la Rocha har sammen med Rage Against The Machine solgt over 16 millioner albums på verdensplan.

One Day As A Lion 
I 2008 startede han et musik projekt op sammen med Jon Theodore, tidligere trommeslager for The Mars Volta, bandet One Day as a Lion, der i sommeren 2008 udgav deres selvtitlede EP.

Diskografi

Hardstance (guitar) 
 1988 – Face Reality (EP) 7"
 1989 – Hard Stance (EP) 7"

Inside Out 
 1990 – No Spiritual Surrender (EP)
 1991 – Benefit (EP)

Rage Against the Machine 
 1992 – Rage Against The Machine
 1996 – Evil Empire
 1999 – The Battle Of Los Angeles
 2000 – Renegades

One Day As A Lion 
 2008 – One Day as a Lion
 2008 – Wild International (EP)

Eksterne henvisninger 

 Rage Against The Machine.com 

Digtere fra USA
Rappere fra USA
Aktivister fra USA
Singer-songwritere fra USA
Personer fra Long Beach (Californien)
Transnistrien

Transnistrien, Transdnjestr eller Pridnestrovie er et ikke FN-medlemsland primært beliggende på en stribe land mellem floden Dnestr og den østlige moldaviske grænse til Ukraine. Siden uafhængighedserklæringen i 1990, og især efter krigen i Transnistrien i 1992, bliver området de facto regeret som Den Pridnestroviske Moldaviske Republik (PMR), også kendt som "Pridnestrovien"), en af verdenssamfundet ikke-anerkendt republik, som påberåber sig området øst for floden Dnestr, byen Bender, og dens omgivende lokaliteter på vestbredden. Republikken Moldova anerkender ikke løsrivelsen og anser områder kontrolleret af PMR at være en del af Moldovas autonome region Stînga Nistrului ("venstre bred af Dnestr").
  

Transnistrien er 4.163 km2 og har et indbyggertal på forventet 509.439 (2013). Befolkningstætheden er på 122,37 pr km2 (2013). Hovedstaden er Tiraspol (ca. 150.000 indbyggere), som også er Moldovas andenstørste by.
Transnistriens suverænitet anerkendes ikke af nogen medlemsstater af de Forenede Nationer, og det har ingen diplomatiske forbindelser med dem.

De stater som anerkender Transnistriens suverænitet er Abkhasien, Artsakh og Sydossetien. I praksis også anerkendt af Rusland.

Kildehenvisninger 

 
Omstridte områder
Statens gæstehus Diaoyutai

Statens gæstehus Diaoyutai (forenklet kinesisk: 钓鱼台国宾馆, traditionel kinesisk: 釣魚台國賓館, pinyin: Diàoyútái Guó Bīnguǎn) er et historisk hotel- og gæstehuskompleks i Beijing i Folkerepublikken Kina. Det består af en række bygninger og haver. Navnet Diaoyutai betyd fiskeplattform og det var et yndet fiskested for kejseren Zhangzong af Jin. 

Hotelkomplekset er et af de ti store bygninger fra 1959 et enormt byggeprojekt i Beijing i forbindelse med tiårsdagen for Folkerepublikkens etablering den 1. december 1949.

Gæstehuset benyttes til at huse besøgende politiske ledere fra provinserne. Mao Zedongs hustru Jiang Qing boede her.

Komplekset ligger i bydistriktet Haidian, vest for Sanlihegaten og øst for Yuyuantanparken.

Links
 officiel hjemmeside 

Haidian
Hoteller i Kina
Bygninger, konstruktioner og anlæg i Beijing
Streptococcus pneumoniae

Streptococcus pneumoniae, ofte blot kaldet "pneumokok", er en Gram-positiv, alfa-hemolytisk og aerotolerant bakterie af streptokok-slægten. Bakterien er lejret 2 og 2 kaldet diplokokker. Arten er den ætiologiske årsag til flere sygdomme hos mennesker. I slutningen af det 19. århundrede blev det klart, at S. pneumoniae var en hyppig årsag til lungebetændelse.

Pneumokokker er årsag til blodforgiftning, lungebetændelse, mellemørebetændelse og meningitis.

Vaccination mod pneumokokker indgår i det danske vaccinationsprogram. Vaccinen indeholder 13 serotyper. Ældre og andre risikogrupper kan også vaccineres mod pneumokokker med en vaccine, der indeholder 23 serotyper. Ingen af vaccinerne giver fuld beskyttelse mod pneumokokinfektion, da der findes over 90 serotyper af pneumokokker.

Eksterne henvisninger 

 Portrætter af verdens 12 farligste bakterier

Streptokokker
Urne

En urne er en vaseformet beholder af træ, metal, ler eller lignende, og som anvendes til asken efter ligbrænding. Urner har været anvendt i mange kulturer. De første er fra omkring 7000 f.Kr.. 32 blev fundet i Jiahu i Kina., og andre tidlige fund er fra Laoguantai, Shaanxi. Der er omkring 700 urner fra Yangshao kulturen (5000–3000 f.Kr.). I Bayern var det tradition, at kongens hjerte blev lagt i en urne som ved kong Otto 1. af Bayerns død i 1916. Urner blev også anvendt i den angelsaksiske religion i England.

Romerne anbragte deres urner i en urnehal, som kaldes et kolumbarium.

Kilder 

Død
Beholdere
Grand Lisboa

Grand Lisboa (新葡京) er en 58-etagers 261 meter høj skyskraber i Macao i Kina, der er opført og ejet af Sociedade de Turismo e Diversões de Macau. 

Bygningen indeholder hotel og forretningscentre samt kasino og restauranter, og de første dele af bygningen blev åbnet i februar 2007, mens hotellet åbnede i december 2008.

Billeder

Links 
 Emporis.com – Grand Lisboa

Kasinoer
Hoteller i Kina
Skyskrabere i Kina
Macao
Etableret i 2007
Etableret i 2008
Torben Lendager

Torben Lendager (født 23. april 1951 i Slagelse) er en dansk sanger og sangskriver, der var forsanger i Walkers. Siden sidst i 1990'erne har han spillet med Torben Lendager Band. 

Han har bl.a. skrevet "Sha-La-La-La-La", som Vengaboys senere har lavet et cover af.

Torben Lendager har også  skrevet hittet “Kære lille mormor” til Richard Ragnvald samt vindersangen i dansk melodi grandprix i 1990 “Hallo hallo”.

Kilder og henvisninger

Personer fra Slagelse
Sangere fra Danmark
Sangskrivere fra Danmark
Dansksprogede forfattere fra Danmark